L’Ajuntament de Sagunt atorgarà 20.000 euros en subvencions per a activitats educatives complementàries
13 de desembre 2021

![](/media/yq1dwpei/c_ausiás-march.jpg?width=850&height=566.9886363636364)

L'Ajuntament de Sagunt, a través del departament d’Educació, obri el termini de presentació perquè els centres educatius del municipi d'Infantil, Primària, Secundària i Educació Especial, així com les AMPA dels centres educatius, sol·liciten les ajudes al Foment d'Activitats Complementàries Educatives per a este curs. La dotació total d’enguany dedicada a estes ajudes és de 20.000 euros.

La convocatòria de subvencions d'activitats complementàries d'educació del curs 2021/2022 s'ha publicat en el BOP de València a data de hui, 3 de desembre. D’esta manera, les AMPA i els centres educatius, com a persones jurídiques que són, podran presentar les sol·licituds de manera telemàtica a través de la seu electrònica de l'Ajuntament de Sagunt a partir de hui i durant 20 dies hàbils, fins al 7 de gener de 2022.

El regidor del departament d'Educació, José Manuel Tarazona, ha destacat la importància de tornar a traure estes subvencions: «**Tornem a traure la subvenció enguany per impulsar activitats educatives complementàries en els col·legis i instituts que ho demanen, així com les Associacions de Mares i Pares. Creguem que són molt necessàries i que esta línia de subvenció contribuix a fer activitats que ajuden a fer tasques educatives que contribuixen a minimitzar els efectes de la pandèmia, afavorir la igualtat d'oportunitats i fomentar i impulsar el projecte Sagunt Ciutat Educadora**».

Les activitats complementàries d'educació són aquelles que pel seu caràcter cultural, creatiu, educatiu i lúdic, contribuixen a la formació integral dels escolars. Al mateix temps que complixen una funció de suport a la conciliació de la vida familiar i laboral, i permeten, a més a més, una major implicació de pares, mares i alumnes en l'àmbit educatiu que els pertoca. Altre objectiu d'esta línia de subvenció és potenciar la socialització, la participació, la cooperació, la inclusió i el respecte a les opinions dels altres, així com l'assumpció de responsabilitats.

Les bases reguladores i la convocatòria es troba en el següent enllaç: [https://sagunt.sedipualba.es/tablondeanuncios/anuncio.aspx?id=31407](https://sagunt.sedipualba.es/tablondeanuncios/anuncio.aspx?id=31407) La resta d'informació publicada es troba en la seu electrònica de l'Ajuntament, exactament al tauler d'anuncis electrònic, dins de la secció ‘subvencions’, així com la publicació de l'extracte de la convocatòria en el BOP de València.

![](/media/pvdhhh3a/c_josé-manuel-tarazona-compromís.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-atorgara-20-000-euros-en-subvencions-per-a-activitats-educatives-complementaries/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-atorgara-20-000-euros-en-subvencions-per-a-activitats-educatives-complementaries/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-atorgara-20-000-euros-en-subvencions-per-a-activitats-educatives-complementaries/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-atorgara-20-000-euros-en-subvencions-per-a-activitats-educatives-complementaries/)